|  |  |  |
| --- | --- | --- |
|  | **Elektrotehnička i prometna škola****Osijek** | qr-code |
| 31000 Osijek, Istarska 3, tel: 031/208 400, fax: 031/207-068 matični broj: 0338770; OIB: 28015293209e-mail: ured@ss-elektrotehnicka-prometna-os.skole.hr, HR6125000091102031482 |

## GODIŠNJI IZVEDBENI KURIKULUM

**izvannastavna aktivnost:** Kino klub Na Prav I – Nađi pravu informaciju – napravi novi sadržaj

**školska godina:** 2019./2020.

**nastavnice:** Anica Leventić**,** prof. iDanijela Ivanović – Ižaković, dipl. ing.

**ciljevi izvannastavne aktivnosti:**

1. Razvoj medijske pismenosti i kulture kroz stvaranje kvalitetnih medijskih sadržaja

2. Odgojiti i obrazovati kritičkog i selektivnog korisnika i kreativnog stvaratelja medijskih sadržaja

**35**

**1**

**broj nastavnih sati tjedno: godišnje:**

##

|  |  |  |  |  |
| --- | --- | --- | --- | --- |
|  | **cjelina** | **ishodi** | **teme** | **sati** |
|  | **Fotografija** | * analizirati osobne i profesionalne fotografije
* razlikovati kvalitetnu fotografiju od nekvalitetne
* pravilno snimiti fotografiju sa značenjem, emocijom, pričom
* pravilno i svrsishodno koristiti dostupne foto uređaje (pametne telefone, fotoaparate)
* napraviti auto selekciju snimaka, samoprocjenu
* digitalno obraditi fotografiju
* izdvojiti niz fotografija koje najjasnije prikazuju zadanu radnu aktivnost
* osmisliti i napraviti razumljivu foto priču
* izraziti osobnu emociju, viđenje svijeta, ideju kroz fotografiju
 | * osnove izrade i obrada digitalne fotografije
* foto priča
 | 8 |
|  | **Video** | * razlikovati filmska izražajna sredstva i njihovu svrhu
* snimiti kadrove, scene, sekvence prema zadanoj temi
* montirati video materijal
* koristiti program za video obradu
* primijeniti teoretska znanja o filmskim izražajnim sredstvima pri snimanju i montaži
* primijeniti alate za post produkciju zvuka i dodavanje efekata
* izraziti osobnu ideju kroz video zapis
 | * osnove video snimanja
* filmska izražajna sredstva
* obrada slike i zvuka
* efekti
 | 17 |
|  | **Strip** | * odabrati i primijeniti izražajna sredstva stripa kao osnovu za nastanak stripa
* osmisliti jasan scenarij za strip
* primijeniti ponuđene opcije programa za izradu digitalnog stripa
* kombinirati sliku i tekst kao prikaz aktivnosti
* izraziti osobnu ideju kroz izražajna sredstva stripa
 | * izražajna sredstva stripa
* rad u programima za izradu stripa
 | * 5
 |
|  | **Animacija** | * primijeniti program za izradu stop motion animacije
* snimiti animaciju koja prezentira određeni pokus ili neki radni postupak
* odabrati ključne dijelove određenog radnog postupka
* prikazati stop motion animacijom bitnosti radnog procesa
* analizirati, procijeniti i vrednovati učinkovitost svoga filmskog rada
 | * rad u besplatnom alatu za stop motion animaciju
 | 5 |
| **Ukupno** | **35** |

Distribucija sati je okvirna. Prve tri teme se mogu proširiti na veći broj sati, ako učenici pokažu izrazit interes za njih, a tema Strip i Animacija mogu biti fakultativne.

**Aktivnosti učenja i poučavanja:**

Za ostvarenje navedenih ishoda učenici će, vođeni priručnikom, usvojiti osnovne zakonitosti/teoretska znanja o zadanim temama, no svaku zakonitost će kroz individualni i/ili skupni rad trebati praktično oprimjeriti.

Predviđeno je da se prvo rade vježbe po područjima (fotografija, video, strip, animacija), a potom nastanu materijali koji prezentiraju rad ostalih nastavnih i izvannastavnih aktivnosti.

Isto tako zainteresirani pojedinci mogu u svom radu napraviti odmak od dokumentiranja ostalih vrsta pismenosti i stvoriti svoj autorski rad (fotografiju, seriju fotografija, video….)

Na zajedničkim satovima će raspraviti o sadržajima pojedine cjeline, podijeliti zadatke prema osobnim afinitetima, a potom s raspoloživim tehničkim mogućnostima raditi na terenu, samostalno ili u skupinama.

Kako bi svi učenici imali iste startne mogućnosti priručnik je baziran na besplatnim i lakše dostupnim alatima i uređajima.

Tipovi organiziranih aktivnosti s učenicima na satu:

* razgovori i rasprave o sadržaju priručnika
* raspodjela radnih aktivnosti
* analize fotografija, videa, stop motion animacija profesionalaca i amatera
* rasprave i sugestije vezane uz uporabu računalnih programa
* prikazi i analiza izrađenih medijskih sadržaja
* davanje i primanje sugestija i kritičkih komentara o nastalom medijskom sadržaju (fotografiji, animaciji, snimljenoj sekvenci…)
* dogovori vezani uz odabir materijala u svrhu vidljivosti projekta
* dogovoriti prijavu uspješnih radova na foto natječaje ili na festivale neprofesionalnog filma

**Način praćenja aktivnosti i dostizanja željenih ishoda:**

* osobni e-portfolio učenika sa snimljenim radnim materijalima po temama (mapa fotografija, mapa video zapisa, mapa s animacijama, stripom)
* skupne mape s finalnim radovima s naznakom autora
* reprezentativni radovi objavljeni na mrežnim stranicama projekta